text: Historisk minister-erklæring skal gøre livet lettere i grænse-regionen
  25 april 2015 kl. 06.25
  Slesvig-Holstens ministerpræsident Torsten Albig og skatteminister Benny Engelbrecht underskrev fredag eftermiddag en historisk ministererklæring om vækst og erhvervsudvikling i det dansk-tyske grænseland. Erklæringen ledsages af en handleplan, som beskriver en række udfordringer i grænselandet.
  Den fælles ministererklæring og handleplan blev underskrevet af Benny Engelbrecht og Torsten Albig i Phänomenta Science Center i Flensborg.
  Erklæring og handleplan er resultatet af måneders intenst samarbejde mellem delstatsregeringen Slesvig-Holsten og den danske regering.
  Udgangspunktet for de tiltag, handleplanen indeholder, er bl.a. svar på en række udfordringer rejst af borgere, virksomheder i grænselandet ved den dansk?slesvig-holstenske ministerkonference om vækst og erhvervsudvikling i Sønderborg i februar.
  - Selvom man lokalt og regionalt er gode til at finde løsninger sammen på problemer og udfordringer på tværs af grænsen, så er der udfordringer, som kræver, at regeringerne i Slesvig-Holsten og Danmark involverer sig, siger Benny Engelbrecht.
  Fra dansk side er seks ministerier involveret i de konkrete initiativer. Ud over Skatteministeriet er det Erhvervs- og Vækstministeriet, Transportministeriet, Beskæftigelsesministeriet, Undervisningsministeriet, Uddannelses- og Forskningsministeriet.
  - Læs mere om de konkrete initiativer i den fælles ministererklæring her
  Fakta:
  Handleplanen for ministererklæringen fokuserer på tre overordnede områder:"Pendlerområdet" herunder bedre vejledning af pendlere i bl.a.skattespørgsmål på tysk og dansk"Uddannelsesområdet" herunder styrket samarbejde omerhvervsuddannelserne og de videregående uddannelser"Transportområdet" herunder indsats for at lempe tyske regler forpolitieskorte af særtransporter
  
  